Felvetések, módosítási javaslatok a 2013 évi versenyszabályzathoz

A Csapatbajnokság lebonyolításához:

· A csapatbajnokság kiírásában szereplő időpontok legyenek fixek, azaz ne lehessen azt megváltoztatni. (felvetette: Kiséri Biliárd Klub - Szentes)

· Legyen irányított sorsolás az OB1-ben a következő "kalapokból" való húzás alapján: 1. Gyoma, Cápák; 2. Berény, Csabai; 3. Orosháza (Klub 120), Szeghalom, Szentes, Doboz, Mezőhegyes, Tótkomlós; 4. Okány, Orosháza (békési). (felvetette: Sáfián György)
· Az OB2-ben idén is területi alapon történjen a csoportba sorolás. (felvetette: Sáfián György)
· A mérkőzéseken szerezhető alappontok legyenek: győzelemért 3 pont; döntetlenért 1 pont; vereség esetén 0 pont. (felvetette: Pribojszki János)
Egyéni versenyek lebonyolításához:

· Limitáljuk a pontszerző versenyek számát (mondjuk 12-15-ben ), ezzel is biztosítva a teltházas versenyeket. Pontozási szorzó:  2-3 asztalos versenyek: 1-es szorzó, 4-6 asztalos versenyek: 2-es szorzó, 7 vagy több asztalos versenyek: 3-as szorzó, mesterek tornája: 3-as szorzó. (felvetette: Sáfián György)

A játékszabályhoz:

· A 120-as játéknak faborítás nélküli, de karambolt tartalmazó lökéssel is legyen vége, amennyiben a lökő ezzel eléri, vagy túlhaladja a 120 pontot. (felvetette: Sáfián György)
· Az OB1-ben ki lehetne próbálni a kisebb (olasz) bábukat, amivel a szerencsésnek számító faborulások kimaradnának a játékból. (felvetette: Sáfián György)
· Megjegyzés: A magyarbiliárdnak sajátja a "nagy" bábú, így az is, hogy a bábúk boríthatják egymást. Tehát ez jellegadó, meghatározó eleme játékunknak. Így nagyon is indokolt, hogy maradjunk a klasszikus "nagy" bábúknál. (Csibor Zoltán)
· Kezdés 3 golyóval (esély a 19-re), a második játékos onnan lök, ahol a golyója megállt. (felvetette: Sáfián György)

· A döntő szetteket a jobb helyzetben lévő játékos kezdené (a szerzett pontjai alapján), így minden szett éles lenne. (felvetette: Sáfián György)
· Megjegyzés: Szerintem ez úgy kivitelezhető, ha tempólökéssel dől el a kezdés joga és a mérkőzés teljes ideje alatt váltott kezdés van, beleértve az utolsó játszmát is. Mivel a tempólökésnél eldőlt az első, illetve a további szettek kezdési joga is. (Kurta László)

· Az úgynevezett "zöldlökés" kiküszöbölése érdekében, nem találás esetén az ellenfél golyó kézben állásból lökhessen. (felvetette: Kurta László)
· Megjegyzés: Az a véleményem, hogy a "zöldlökés" problémáját ezen az egy módon lehet korrekt módon megoldani. Így maximálisan helyesnek tartom az előző javaslat szabályba iktatását. (Csibor Zoltán)
· Egy megdőlt, de el nem borult fa és egy golyó közé beszorult fa esetének jobb szabályozása. (felvetette: Kurta László)
